KLASA: 021-01/19-01/229

URBROJ: 2103-72-01-19-05

Bjelovar, 25.studeni 2019.godine.

Na temelju članka 21. Statuta Opće bolnice Bjelovar, Odluke o rashodu službenog vozila u vlasništvu Bolnice Klasa:021-01/19-01/229, Urbroj: 2103-72-01-19-03 od 14.studeni 2019.godine, Odluke o prodaji službenog vozila u vlasništvu Bolnice Klasa: 021-01/19-01/229, Urbroj: 2103-72-01-19-03 od 14. Studeni 2019.godine, ravnatelj objavljuje

**JAVNI NATJEČAJ**

**o prodaji službenog vozila u vlasništvu Opće bolnice Bjelovar**

I.

U prodaju putem javnog natječaja izlaže se službeno vozilo u vlasništvu Opće bolnice Bjelovar i to:

Vozilo Omega

Kategorija vozila: M1- osobno vozilo

Marka,tip i model vozila: Omega, 2.2 16V

Vrsta i snaga motora u kW: Benzin, 102kW

Broj šasije: W0L0VBM69Y1000452

Godina proizvodnje: 03.11.1999.

Broj prijeđenih kilometara: 286 487

Valjanost registracije: 03.11.2019.

Početna cijena: 20.000,00 kuna

II.

Pravo sudjelovanja u javnom natječaju imaju sve fizičke i pravne osobe.

III.

Vozilo se prodaje, kupuje i preuzima prema zatečenom stanju po potpisu kupoprodajnog ugovora i po izvršenoj uplati u cijelosti. U visini početne cijene je sadržana vrijednost automobila koji se kupuje po načelu „viđeno-kupljeno“, što isključuje naknadne prigovore kupca na materijalne i pravne nedostatke.

Vozilo se može pogledati svaki radni dan od ponedjeljka do petka u vremenu u vremenu od 08,00 do 10,00 sati u bolničkom krugu ispred Tehničke službe uz prethodnu najavu na telefon: 043/279 248.

Temeljem obavljenog pregleda vozila, Prodavatelj će izdati potvrdu koju ponuditelj treba priložiti u sklopu svoje ponude za vozilo.

IV.

Krajnji rok za dostavu prijava na javni natječaj je zaključno s **10.prosinca 2019.godine u 12,00 sati**, kada će biti i otvaranje ponuda u Upravi Opće bolnice Bjelovar.  
Otvaranje ponuda neće biti javno.

V.

Odluka o odabiru najpovoljnijeg ponuditelja donijeti će se u roku od 15 dana od krajnjeg roka određenog za dostavu ponuda i biti će objavljena na internetskim stranicama Opće bolnice Bjelovar, [www.obbj.hr](http://www.obbj.hr).

VI.

Ponuda mora sadržavati:

1. Ispunjeni Prilog 1. – Ponudbeni list,
2. Potvrdu o pregledu stanja vozila – Prilog 2.,
3. Dokaz o uplaćenoj jamčevini,
4. Presliku domovnice (za fizičke osobe – ako je primjenjivo),
5. Presliku obrtnice (za obrtnike – ako je primjenjivo), ili
6. Presliku izvoda iz sudskog registra (za trgovačko društvo – ako je primjenjivo).

VII.

Natjecatelji su dužni uplatiti jamčevinu u iznosu od 5% utvrđene početne cijene za automobil koji je izložen prodaji, na IBAN Opće bolnice Bjelovar: HR5424020061100003597, s naznakom „jamčevina za kupnju vozila“, poziv na broj: OIB ponuditelja.

VIII.

Prednost će imati oni natjecatelji koji ponude veći iznos kupoprodajne cijene u odnosu na početnu cijenu. Ponude natjecatelja bez uplaćene jamčevine i ispod utvrđene cijene neće se razmatrati. Ne može biti prihvaćena ponuda natjecatelja koji ima nepodmirene obveze prema Općoj bolnici Bjelovar. Nepravodobne i nepotpune ponude će se odbaciti.

IX.

Ponude će otvoriti Povjerenstvo imenovano Odlukom o prodaji službenog vozila u vlasništvu Opće bolnice Bjelovar, Klasa: 021-01/19-01/229, Urbroj: 2103-72-01-19-04 od 14.studeni 2019. godine. Otvaranje ponuda nije javno, a održati će se dana 10.prosinca 2019.godine u 12,00 sati u Upravi Opće bolnice Bjelovar.

X.

Najpovoljnijom ponudom smatrati će se ona ponuda koja uz isključivo ispunjenje svih uvjeta natječaja, s priloženom traženom dokumentacijom, sadrži i najviši iznos kupoprodajne cijene, a koja ponuda ne može biti manja od iznosa početne cijene iz točke I. ovog natječaja. Zapisnik s otvaranja pristiglih ponuda zajedno s Odlukom o odabiru najpovoljnijeg ponuditelja objaviti će se na Internet stranici Opće bolnice Bjelovar.

XI.

Ukoliko dva ili više ponuditelja ponude isti najviši iznos kupoprodajne cijene, biti će odabrana ponuda koja je zaprimljena ranije, što se utvrđuje Zapisnikom s otvaranja pristiglih ponuda.

XII.

Najpovoljniji ponuditelj je dužan u roku od 8 dana od dana objave Odluke o odabiru najpovoljnijeg ponuditelja sklopiti kupoprodajni ugovor, te je dužan u roku od 15 dana od dana potpisivanja ugovora uplatiti preostali dio kupoprodajne cijene (razlika između ponuđenog iznosa i uplaćene jamčevine).

XIII.

Jamčevina uplaćena po utvrđenom najpovoljnijem ponuditelju zadržava se i uračunava u kupoprodajnu cijenu. Ako najpovoljniji ponuditelj ne uplati preostali iznos kupoprodajne cijene ili ne zaključi kupoprodajni ugovor u roku utvrđenom točkom XII. smatrati će se da je odustao od ponude, te gubi pravo na povrat uplaćene jamčevine.

XIV.

Kupac koji raskine kupoprodajni ugovor gubi pravo na povrat uplaćene jamčevine.

XV.

Ponuditeljima čije ponude nisu odabrane, uplaćena jamčevina će se vratiti u nominalnom iznosu u roku od 15 dana od dana objave odluke o odabiru najpovoljnijeg ponuditelja.

XVI.

Ponuditelj može povući ponudu pismenim putem, najkasnije do dana otvaranja ponuda. U tom slučaju ponuditelj ima pravo na povrat uplaćene jamčevine.

XVII.

Ponuditelj koji povuče svoju ponudu nakon otvaranja ponuda gubi pravo na povrat jamčevine.  
Ponude za natječaj se dostavljaju u zatvorenoj omotnici sa naznakom „ZA KUPNJU VOZILA – NE OTVARAJ“ na adresu: OPĆA BOLNICA BJELOVAR, A. Mihanovića 8, 43 000 Bjelovar ili preporučenom pošiljkom na istu adresu.

XVIII.

O rezultatu natječaja natjecatelji će biti obaviješteni u roku od 15 dana od dana utvrđenja najpovoljnijeg ponuditelja za kupnju vozila objavom Zapisnika s otvaranja pristiglih ponuda i Odluke o odabiru najpovoljnijeg ponuditelja na internet stranici Opće bolnice Bjelovar: [www.obbj.hr](http://www.obbj.hr)

XIX.

Ravnatelj Opće bolnice Bjelovar pridržava pravo poništenja ovog natječaja bez posebnog obrazloženja.

XX.

Natječaj će biti objavljen 2. studeni 2019.godine u „Bjelovarskom listu“, na oglasnoj ploči i internetskim stranicama Opće bolnice Bjelovar, a sve dodatne informacije u vezi javnog natječaja mogu se dobiti na telefon: 043 279 248 ili na e-mail: [tehnicka@obbj.hr](mailto:tehnicka@obbj.hr)

XXI.

Sastavni dijelovi dokumentacije za nadmetanje su: Prilog 1. – Ponudbeni list i Prilog 2. – Potvrda o pregledu stanja vozila (mogu se preuzeti s internetske stranice: [www.obbj.hr](http://www.obbj.hr) ) .

Ravnatelj Opće bolnice Bjelovar:

**Ali Allouch**, dr.med.,spec.opće kirurgije, spec. ortopedije i traumatologije

PRILOZI

* [PONUDBENI LIST ZA PRODAJU VOZILA](http://www.obvk.hr/wp-content/uploads/2018/09/PONUDBENI-LIST-ZA-PRODAJU-VOZILA.docx)
* [POTVRDA O PREGLEDU STANJA VOZILA](http://www.obvk.hr/wp-content/uploads/2018/09/POTVRDA-O-PREGLEDU-STANJA-VOZILA.docx)